Et pots posar en contacte 
amb nosaltres als 
C.S.A's Can Vies i Hamsa. 
Per internet l'adreça és: 
jmayne@arrakis.es 

Butlletí contra-inforniatlu de la vila de Sants. 


SANTS EN 
LLUITA 
CONTRA 
LES El I ’S 


EI passat 27 i 28 de març 
va dur-se a terme a diferents 
barris de Barcelona, així com a 
diverses localitats catalanes, una 
Jornada de Lluita contra les 
Empreses de Treball Temporal i 
les condicions laborals precàries 
que aquestes imposen (40% del 
salari se'l queda l'ETL temporali¬ 
tat, impossibilitat d'exercir-hi l'ac¬ 
ció sindical, vulnerabilitat del 
treballador/a). 


Al nostre barri, 
l'Assemblea contra l'Atur i la 
Precarietat de Sants convocà ei 
27-M una concentració-cercavila 
pel matí, i una xocolatada per la 
tarda, ambdós a la Pi.Màlaga. La 
concentració, a la qual hi assisti¬ 
ren prop de 50 persones, marxà en 
cercavila pels carrers del barri, 
encapçalada per una pancarta 
amb el lema: "Treballa Temporal, 
Terrorisme Empresarial". Durant 
la manifestació festiva, on es 
corejaren lemes com "L'atur ens 
mata, l'ETT remata", s'intentà 
ocupar l'ADECCO del 
c/Nicaragua, però l'ETT estava 
mig tancada, donat que la policia 
nacional havia informat als direc¬ 
tius de 1 'empresa de la possible 
ocupació. En aquest sentit remar¬ 
car que els dos primers manifes¬ 
tants que s'aproparen a l'ETT 
foren retinguts i identificats per la 
policia de paisà que patrullàven 
davant d'ADECCO, si bé els dei¬ 
xaren anar i optaren per marxar en 
veure la resta dels manifestants 
que s’acostàven. Més tard, els i les 
manifestants, ocuparen lúdica¬ 



ment l’Ofici¬ 
na de Treball 
de la Gene¬ 
ralitat del cl 
Berlín, així 
com una 
E T T 
situada al 
costat del Mer¬ 
cat Nou on es re¬ 
partiren octave- 


(continua a la pàg 2) 


DUES NOVES OKUPACIONS 
A SANTS I A POBLE SEC 

(transcrivim els textos que ells i elles mateixes ens han fet arrivar) 


LA TATXA 

ta fatxa és ei nom de la última casa okupada al barri de 
Sants, es trova al c/Joanot Martorell n°17 i va ser okupa¬ 
da el 18 de març al matí, amb una concentració davant 
Des d'aleshores s’està rehabilitant tot i que estava molt 
deteriorada per un incendi i l'abandó de més de 10 
anys. Disposa d'una vivenda i de 2 naus , on es volen 
fer diversos tallers culturals, molt participatius i és 
convidada tota la gent que hi vulgui participar, tingui 
alguna idea, o manca d'espai per expresar-se. 
la casa és propietat de la constructora PRODEVILER 
S.L. (c/Maestro Carbó n“4), des de fà 2 anys. També 
està inclosa en el pla urbanístic suposadament aprovat. 
La continuació de l'okupació depèn d'una citació per 
declarar amb ie propietari i els i les okupants el pro¬ 
per dia 15 d'abril. 


CAN TAPIOLES 
Salut i petons! 

Amb aquestes cuatre linies pretenem donar les 
cares, que no són massa guapes, però que us poden 
oferir un somriure quan volgueu. Som una penyeta 
que hem okupal a la part d'amunt del c/Tapioles, 
creiem en el diàleg i la gent del barri, la bona gent. 
Així que serem les noves veïnes disposades a partici¬ 
par i alegrar la vida del barri. Per tal de potenciar les 
màximes quotes d'autogestió que poguem assolir en 
les nostres vides, fins on poguem o fins on ens deixin 
amb les seves lleis. 

Ara per ara anem currant i fent desaparèixer la 
sensació d'abandó, un cop neta, arreglada i maquilla¬ 
da, la casa decidirà quines iniciatives li fa il.lusió rea¬ 
litzar. S'accepten idees de bon grat. Us seguirem 
informant. Feliç primavera rebel. 



VIGILAR QUè? A QUI? 


Transports Metropolitans de 
Barcelona ha començat una cam¬ 
panya de reforç de la "seguretat" 
al metro. Així, juntament a l'incre¬ 
ment desmesurat de vigilants i 
càmeres a totes les estacions de 
metro, ha editat uns tríptics i uns 
cartells molt espectaculars i ínti- 
midatoris, per tal de conscienciar 
al personal de la pressumpta 
necessitat de més vigilants. 

En realitat però, el que passa cs 
que després d'haver apujat un cop 
més el preu del bitllet (fins a la 
magnífica xifra de 140 pts. per 
vialgc) la geni es cola mos que 


mai, i els gerents del metro no es 
poden permetre el luxe de deixar 
de guanyar diners. En comptes de 
desviar els diners de la construcció 
de rondes, cinturons, glòries i glo¬ 
rietes cap a la millora de les con¬ 
dicions del transport públic, TMB 
(en principi una empresa pública) 
reforça la "seva" seguretat. 

En el cas de Madrid, fins i tot, els 
vigilants col·laboren amb la poli¬ 
cia en la repressió contra els/ics 
treballadors/cs en vaga del metro 
de la ciutal. 

Vigila tu també! 


SETMANA PER LA 
DESPENALITZACIÓ 
DE L’OKUPACIÓ 

Durant la tercera setmana de 
març, es van realitzar unes jorna¬ 
des per la despenalització de l'o¬ 
kupació; que incloien diferents 
actes a diferents barris de 
Barcelona i ciutats de l'àrea 
metropolitana. 

Al barri de Sants es van fer dues 
xerrades sobre l'article 245 del 
Nou Codi Penal i el què aquest fet 
ha significat a la pràctica sobreles 
okupacions d'edificis abandonats 
del barri: un augment dc la repres¬ 
sió policial i judicial cap a la gent 
jove, amb la conseqüència de 
prop dc 60 detinguts i detingudes 

(continua a la pàg 2) 









LLUITA CONTRA LES ETT’S 


tes entre el veïnat. Prèviament 
s'havien aturat les classes de 
l'Institut Emperador Carles, per a 
informar als i les estudiants de la 
Campanya contra l'Atur i la 
Precarietat. Durant la xocolatada 
de la tarda, es repartiren tríptics i 
dossiers informatius sobre les 
EIT's, i es convocà a la manifes¬ 
tació unitària del dia següent, 
(continua a la pàgina següent) 

CAMPANYA CONTRA 
LES KTT's 

Bis actes contra les ETT's i l'ex¬ 
plotació laboral realitzats a Sants, 
es trobaven cnmarcats en la cam¬ 
panya que estan impulsant les 
diferents Assemblees contra 
l'Atur i la Precarietat. Aquestes 
assemblees, resultat de l'autoorga- 
nització d'aturats i aturades preca- 
ris/es i en general treballadors/es 
sensibilitzats en la lluita contra 
l'atur i la precarietat, s'estan creant 
a barris barcelonins com Sant 
Andreu, Gràcia, Sants, Nou 
Barris, Ciutat Vella i Esquerra de 
l'Eixample, així com a les pobla¬ 
cions de Vilafranca del Penedès, 
Cornellà, el Prat de Llobregat, 
Sabadell, Barberà, etc... Durant el 
27-M en totes aquestes poblacions 
es produiren ocupacions d'ETT, 


manifestacions, vagues d'estu¬ 
diants, etc..., amb resultats desi¬ 
guals respecte la participació 
popular, depenent del grau de con¬ 
solidació de cada assemblea (s'ha 
de tenir en compte que el movi¬ 
ment assembleari contra l'Atur i la 
Precarietat es troba en un moment 
inicial). 

Com a cloenda a la Jornada de 
Lluita, unes 600 persones es 
manifestàren pel centre de 
Barcelona exigin el tancament de 
les ETT. Durant el recorregut es 
pintà i es llençaren ous a la seu del 
Eoment del Treball (organització 
patronal que agrupa la majoria de 
grans empresaris catalans) i es 
pintaren les seus dels sindicats 
UGT I CCÓO per la seva partici¬ 
pació en la reforma laboral que 
legalitza les ETT (per a més infor¬ 
mació butlletí de Zitzània n"l). 

Pel que fa al ressò mediàtic de la 
Jornada de LLuita, s'ha de desta¬ 
car la poca atenció prestada pels 
mitjans de comunicació oficials 
en la majoria d'actes impulsats [>er 
les assemblees, fet que es repro¬ 
dueix en general cap a totes les 
mobilitzacions contra les ETT 
(quan no són silenciades, són cri- 
minaiitzades). 


, , , DESPENALITZACIÓ DE L’OKUPACIÓ 

(ve de la pag 1) 

acusades d'usurpació i de desordres públics , i també maltractaments i 
pallisses a la comissaria de la Seu del Districte de SANTS-HOSTA- 
FRANCS. 

El dimecres 18 de Març es va okupar una casa al c/Joanot Martorell i es 
va finalitzar la setmana reivindicativa el dissabte 21 de març amb una 
jornada plena d'activitats. Durant el matí es van exposar els diferents pla¬ 
fons informatius al Parc de l'Espanya Industrial on es podia veure tot el 
treball de rehabilitació i les activitats realitzades als C.S.O. de Can Vies 
i l'Hamsa en els últims 2 anys. Paral·lelament hi va haver actuacions de 
conte-contes i jocs infantils, que van finalitzar amb un dinar popular per 
tal d'agafar energies a l'hora de començar la manifestació. 

A les 16 hores un cercavila d'unes 250 persones va sortir de davant de la 
Seu del Districte, sota la presència provocadora d'uns 20 antiabalots que 
"protegien" la Seu del Districte. 

Aquest cercavila de caire festiu amb timbalers i megafonia, va anra per 
la Carretera de Sants i la Gran Via de les Corts Catalanes, fins arribar a 
la Plaça Universitat cap a les 17 hores, on va ajuntar-se amb 2 cercavi¬ 
les més provinents de Sant Andreu i Gràcia. Finalment desde la Pl. 
Universitat i fins al d Avinyó es van manifestar més de 5000 persones 
per exigir la despenalització de l'okupació. Al final de la manifestació es 
va okupar un edifici municipal del d Avinyó que va ser desallotjat cl matí 
següent sense que hi haguessin detininguts i detingudes. 



BREUS DEL BARRI 


LA FAMÍLIA ANGRILL- 
PAXERES DESALLOTJA I 
ESPECULA. 

Ira Morada, la casa okupada per 
dones a Sants que va ser desallot¬ 
jada el passat 3 de febrer, avui està 
tapiada i un altre cop abandonada. 

fils propietaris, la família Angrill- 
Paxeres va seguir ratificant la 
denúncia amb insistència fins 
aconseguir desallotjar a les perso¬ 
nes que hi vivien. Han tingut la 
casa (al d Tenor Massini 69) 
abandonada durant més de vint 
anys (i ara la tindran abandonada 
uns quants anys més) per especu¬ 
lar amb ella quan pugi el preu del 
sòl. Han rebutjat que un grup de 
joves la rehabilités per viure-hi i 
muntar un centre social, ame- 
naçant-Ies amb tot tipus de coac¬ 
cions. Han provocat la detenció de 
tretze persones, deixant sense 
vivenda a les ocupants i sense un 
espai alliberat al barri. Ara prete¬ 
nen portar a judici a aquestes tret¬ 
ze persones i condemnar ies per 
donar vida a un espai abandonat. 



* Últimament hem pogut saber que 
la fiscalia ha retirat Tacusació d'u¬ 
surpació a onze de les tretze per¬ 
sones detingudes en el desallotja¬ 
ment. A les dues persones contra 
les que mantenen l'acusació (que 
s'havien autoinculpat prèviament), 
la fiscalia demana una multa de 
2500 pts. diàries durant cinc 
mesos, o 75 dies d'arrest substitu- 
tori. Però encara no està fixada la 
data del judici. 

PROSEGUEIXEN LES 
ACTIVITATS ANTISEXISTES 
AL BARRI 

A l'Hamsa ja es pot consultar l'ar¬ 
xiu antisexista que han recopilat 
"Les Tenses" -grup de dones del 
barri-. L’arxiu està obert a tota la 
gent interessada en conèixer i 
informar-se sobre els següents 
temes: Dona i mercat laboral, 
sexualitat, salut, gènere i identitat, 
llenguatge i educació sexista, mal¬ 
tractaments i agressions sexuals, 
estudis sobre patriarcat, reflexions 
sobre feminisme, família i repro¬ 
ducció, dona i poesia, dona i gue¬ 
rra, etc... 


Si tens qualsevol tipus de material 
per l'arxiu pots portar-lo a l'Hamsa 
els dijous, que és quan es reunei¬ 
xen "Les Tenses". Els dilluns, 
també a l'Hamsa, conjuntament 
amb el col.Iectiu de vídeo Kinski, 
organitzem cine-fòrums antisexís- 
tes. Les projeccions de pel·lícules 
dirigides, protagonitzades o sim¬ 
plement pensades per dones, pre¬ 
tenen obrir l'espai on reflexionar i 
debatre la realitat, sempre oculta¬ 
da o ignorada de les dones. 

ESDEVENIMENTS A 
L’HAMSA 

Durant les últimes setma¬ 
nes la gent de l’Hamsa ha 
parlat un parell de cops amb 
el propietari de la fàbrica, 
L·Leprevost, qui els ha comu¬ 
nicat que està rebent pres¬ 
sions de T Ajuntament, 
l’Escola Miquel Bleach i 
l’Associació de Veïns i 
Veïnes d’Hostafrancs, per 
tal d’enderrocar l’edifici. 

Actualment el procés judicial 
depén dc l’Audiència 
Provincial, que ha de rcssol- 


dre el recurs elaborat per l’Hamsa. 

També han rebut la visita de la 
Junta de Residus, que va constatar 
que la propietat no ha enretirat el 
material que encara resta a les ins 
talacíons abandonades. En tot 
moment la gent de l’Hamsa va 
mostrar plena disposició a 
col·laborar. 



PERSUASSIÓ 

REPRESSIVA 

Sota i'aparcnt objectivitat amb que 
tracten les notícies els mitjans de 
comunicació oficials, s’amaguen 
petits missatges subliminals, a simple 
vista inofensius, que tendeixen a crear 
al lector aliè al tema una imatge tergi¬ 
versada de la realitat. Aquesta per- 
suassió exercida sol derivar en mani¬ 
pulació quan aquests mitjans repre¬ 
senten l’única font d'informació dels 
lectors. 

L’okupació és un dels moviments 
actuals, entre molts d’altres, que surt 
perjudicat per aquesta repressió. I així 
ho demostra el tractament de les notí¬ 
cies que s’ha realitzat recentment. 

Dins d’aquest marc. La Vanguardia 
publicavael 22 de març, fent referèn¬ 
cia al dinar celebrat el dia anterior a 
l’Espanya Industrial: “transcurrió sin 
altercados y sin noticias de intoxica- 
ciones alimentarias’X;,?). Oreferint-se 
a la manifestació de la tarda: “Las uni- 
dades antidisturbios no llegaron a 
intervenir, lo que hubiera tenido dos 
efectos seguros (...) hubieran dado pie 
a los mas radicales para las carreras y 
cl lanzamiento de objetos” (només?). 

A l’hora de cobrir la notícia de la 
manifestació del dia 21, la diversitat 
d’opinions dels mitjans sobre el nom¬ 
bre d’assistents feia riure. Així, alguns 
van afirmar als titulars o als subtítols: 
“Una marcha de okupas reúne a 1500 
personas” (La Vanguardia) o “La pro¬ 
testa congrego a mas de 1500 perso¬ 
nas” (El Periódico). Altres van pujar 
una mica més el llistó: “I ,os okupas 
convocan a 2000 personas” (EI 
Mundo), n’hi ha que ho van deixar a 
la lliure elecció del lector: “Varios 
miles de personas...” (El Pais) i d’al¬ 
tres van ser més realistes “...van 
comptar amb la participació d’unes 
5000 persones -1500 segons la 
Guàrdia Urbana-” (Avui). És difícil 
encertar el nombre de participants en 
aquests casos, però d’aquí a titular la 
notícia amb la xifra de la Guàrdia 
Urbana... 

Per altra banda, el reiterat tractament 
de les notícies que destaquen la 
violència del moviment (és a dir, l’o- 
kupació sempre és notícia quan hí ha 
aldarulls) n’acaba creant una visió 
violenta i generalitzada que tendeix a 
amagar la realitat del que comporta. 
Així, fent referència a la manifestació 
de Madrid que va acabar amb 53 
detingudes, el diari ABC publicava el 
22 de març (dos dies després del suc¬ 
cés, sense fer-ho el dia anterior) el 
següent titular: “Cuatro detenidos por 
los disturbios de Maraviilas tienen 
antecedentes por hurto y desordenes 
públicos” i justificant la violenta acció 
policial: “Las llamadas de auxilio fue- 
ron multiplicandose por lo que el dis- 
positivo policial aumentó”. 

Amb aquest actual panorama comu¬ 
nicatiu que ens envolta és bo tenir pre¬ 
sent el que MalcolmX ja ens advertia: 
“SI NO ANEM AMB COMPTE 
AMB ELS MITJANS DE COMUNI¬ 
CACIÓ ENS FARAN ODIAR ELS 
OPRIMITS I ESTIMAR ELS 
OPRESSORS”. 



CONFLICT NOISE 

Banda de thrash industrial, porten 

any i escaig, és una de les bandes 

que assaigen a l’Hamsa, i van 

tocar al concert contra Púltim 

desallotjament. 

Tlf contacte: Juanma 93.425-59.60 

H.O.W. 

Grup bastant conegut al banri, els 
hem pogut veure tocar a l’Hamsa 
diverses vegades, i tenen bastant 
currat el circuit de Centres Socials 
de la ciutat. Practiquen un H.C 
grind-crustó bastant anfetamínic 
amb lletres socials i combatives, 
porten quasi tres anys i no trigaràn 
a editar una maqueta autoproduï- 
da. 

Tlf contacte:Blanco 93.325.31.70 

MAI) NATION 

També és dels que assajen a 
l’Hamsa, toquen un hard-core 
melòdic. 

STAND-STILL 
Banda que practica un hard-core 
contundent de l’escola New 
York, han tocat bastant, i fa poc 
han editat una maqueta “Progress 
in destruction”. 

EVIL MIN DEL) 

Contundent grup de ihrash-core, 
lletres de lluita i diversió. Podem 
trobar una maqueta editada a 
Capità Swing titulada “Ke 
ruli”. Segur que els heu vist / 
alguna vegada perquè toquen 
bastant. Sense cap dubte els 
S.A. del barri. 

ABEL QUE PASA 
Conjunt que es dedica a 
fer ballar a la gent 
amb el seu Ska- 
Punk’N’Reggae. 

Tenen una maqueta 
editada amb Tralla 
Records, i estan prepa 
rant una nova grahació. 

Haurem d’estar 
molt al tanto. 

RABIA POSITIVA 
Banda que es mou entre l’Emo- 
punk i el hard-core popular, por¬ 
ten cinc anys i tenen una maqueta 
editada a Tralla Records, van par 
ticipar a la grahació del 
Continuem Avançant (recopilatori 
autoproduíl per Radio Rahecm). 
Estan pendents de grabar el que 
serà el seu primer LP per Tralla 
Records. 


Tlf contacterDavid 93.490.34.00 
PENGUIN VILLAGE 
Grup veterà de la cantera hard- 
core de Bama, van grabar un LP, 
compartit amb els Innocents, edi¬ 
tat pel segell B-core, porten set 
anys però últimament no han sor¬ 
tit gaire del local d’assaig, espe¬ 
rem que ho facin pròximament.El 
seu estil va de hard-core melòdic 
al pop més potent. 

Tlf contacterSergio 93.325.37.88 
YOUNG ONES 

Amb cinc anys d’experiència, 
després d’un munt de concerts i 
canvis de formació van aparèixer 
al recopilatori “five missils in 
orbit” del segell B-core, amb cua- 
tre temes imprescindibles pels 
amants del bon hard-core melò¬ 
dic. Han tocat als concerts dels 
dos últims intents de 


MOJO 


desallotjament que ha patit 
l’Hamsa (ja sabeu Hamsa 3- 
Ajunlament 0). 

Tlf contacte:Sergi 93.226.16.80 
LA TROUI’E COLORS 

Formació de música mestissa i 
canyera amb bones lletres, van 
participar al Continuem Avançant, 
i els hem vist tocar diverses vega¬ 
des pel barri. 

EL OSO YONK1 


Potent banda de hard-core en cas¬ 
tellà i català, tenen dues maquetes 
a Tralla Records i també van par¬ 
ticipar al Continuem Avançant. 
Provenen de Pont de Suert però es 
mouen bastant pel barri. 

Tlf contactcJordi 93.207.70.35 
973.69.03.36 

INNOCENTS 

Grup veterà del barri amb 7 anys de 
funcionament, van editar una 
maqueta i un LP compartit amb 
Penguin Village amb el segell B- 
core. Van participar al Continuem 
Avançant, han tocat un munt de 
vegades pel barri. Practiquen un 
hard-core melòdic bastant personal. 
Tlf contacte:Grcgor o Mariano 
93.331.99.82 
ANIMAL 
SEXTET 
Banda desapare¬ 
guda fà poc, van 
al 

n t i - n u e m 
Avançant i van 
editar una ma-queta. 

Tol un 
clàssic 
a la vila 
de Sants, 
l’au-tèntic 
funk-rock’ 
N’party sóund del 
bairi.Records per tots 
ells. 

ZAGUAN 

Banda també desapa¬ 
reguda. Punk amb totes 
les seves k’s, van 
tocar durant 2 anys i 
es van disoldre, 
però amenacen amb 
juntar-se qualsevol 
dia i fer malbé les 
nostres oïdes. Re¬ 
cords també 
per ells. 


Segur que ens hem oblidat grups i 
dades però estem oberts i obertes 
a rebre informació i seguir amb 
aquesta llista més endavant. 
Perdoneu per les errades i les 
mancances. Difondre la música, 
difondre la idea. Salut. 


Com ja sabeu en aquest apartat tractarem d’ex¬ 
plicar les coses que podem trobar al barri. En 
aquest cas farem un petit repàs als grups de rock 
que es mouen pel barri, segur que no surten als 
40 Principales, però són les bandes que tenen 


coses a dir tan de música com d’idees, no són 
professionals, no es guanyen la vida tocant i pot¬ 
ser no se la guanyaràn mai, però el que fan ho 
fan amb sinceritat i això és el que realment ens 
interessa. 


AL BARRI HI HA DE TOT 

ACTES, TALLERS I REIVINDICACIONS 


L- 'AGENDA 

MOLOTOV 

La libertad de prensa es un dere- 
cho democràtico 
sin e para que los ricos lengan 
todos un diario 

y que te cuente la verdad un 
periodista mercenario 
al servicio del dinero dc un 
gordo y rico empresario 
y es que lo mismo nos da que 
sea publico o privado 
que nos mienta y manipule un ■ 
patrono o el estado 
en este mundo en estos tiempos 
solo existe lo que sale en la teie o 
publicado 

solo ocurre lo que luego los 
mass media han confirmado 
y de nada sirve lo que tu havas 
visto o contado 

en estos tiempos en cstc mundo 
la verdad solo es verdad si la 
dicen en la radio 
nada importa si eres tu el que ha 
sido golpeado 

si lo dicen por la teie tu ya no 
eres un parado 

si n embargo cada quínce dias en 
un tu barrio en algún garito majo 
en ei centro social en el insti o 
en el trabajo 

aparecen unas hojas que hablan 
claro si muy claro 
boletin de contrainformación 
molotov informaciones diferen- 
tes 

trabajo constante ayuda a la 
gente a pensar coherentemente 
y dice lo que otros callan denun¬ 
cia a la canalla 

pasando de mano en mano en la 
cara les estalla 

apoya al molotov distribúyelo 
en tu barrio 

mandales información cuando 
un grupo de vecinos ha sido 
desalojado 

si han metido en el talcgo a un 
insumiso de tu barrio 
si tienes alguna historia que 
comunicar a otros 
si regulan la plantilla y os despi- 
den a unos cuantos 
hazlo tuyo comunicación hori- 
zontal frente a la del capital 
pero no es solo un folleto no son 
tan solo unas hojas 
es un grupo organizado también 
hacen otras cosas 
participan con mas gente de ins- 
titutos y de barrios 
y de la universidad y juntos se 
han coordinado en lucha autóno- 


y así siguen avanzando 
apoya al molotov 
distribúyelo en tu barrio 
mandales información 
yo leo el molo todos los meses 
mi hermano yo leo el molo 
todos los meses 


CINEMA 


Diumenges a les 20h a l’Hamsa Kinski presenta: 

19 d’abril. 

“Clockers” (Spikc Lee) 

26 d’abril. 

“Al final dc la escapada” (JL Godard) 

3 de maig. 

“Perdona bonita pero Lucas me queria a mi” 

10 de maig. 

Video sobre els i les Menin@s da rua brasilenyes 

17 de maig. 

“Perros callejeros” (S. De la Ixima) 

Dilluns a ies 20b a l’Hamsa 

“Les Tenses” presenten cine-fòrum antisexista: 

20 d’abril. 

“Coino agua para chocolate” 

27 d’abril. 

“Nadie hablara dc nosotras cuando hayamos muerto” 

4 de maig. 

“Costa Brava” 

11 de maig. 

“iQue he hecho yo para merecer esto?” 

Altres passis de video 


-Dijous J 6 d’abril a Ics 20h a Can Vies 

Passi de pel·lícula: 

” L’Agenda Oculta” 

-Dimecres 6 de maig a les 21h i a les 22:30h (sessió doble), a l’Hamsa. 

Estrena del Curi-mctratge:“Nochc de. Vela” de El Chapuzón Produclions. 


CONCERTS I ESPECTACLES 


Divendres 17 d’abril.20h. 
Divendres 17 d’ahril.21:30h. 


Dissabte 18 d’abril.22h. 


Dijous 30 d'abril.21 h. 


Dissabte 2 de maig. 22h. 


Dissabte 16 dc maig. 22h. 


Actuació musical amb:-Tú Eliges a Can Vies, 

Festa sí, lluita també amb: 

Sublerranean Kids, Habeas Corpus.,Corazón del Sapo, Banda Jachís. 
*800pts anticipada * 1 OOOpts taquilla, a les Cotxeres de Sants, 

Concert per l’autogestió de Radio Raheem (col·lectiu de difusió musical) 
amb: Cuero, Trimelón de Naranjus. *3(X)pls. a l’HAMSA, 

Concert del dia del Sabotatge amb: 

Enlrampados, Ostiapula, Mucrtos de Cristo, Disidcncia 
*8ÜOpts anticipada *1 OOOpts taquilla, a les Cotxeres de Sants, 

Festival Hip-Hop per l’autogestió dc Kinski (col·lectiu dc video) amb: 
Make (l’ral dc Llobregat), Funkomuna (RubQ,Dj’s convidats. 

*300pls, a l’HAMSA, 

Concert per l’autogestió del butlletí contrainformatiu “Zitzània” 

gmps per confirmar.a l’HAMSA. 


Taller de dibuix. Dimecres i Dijous de cada setmana de 17 a 19h a l’HAMSA. 

Jornada sobre Irlanda Dissabte 18 d’abril a Can Vies. amb:dinar popular, xerrada, video i festa 

Assemblea contra l’atur i la prccarictat. Dissabte 18 d’abril a les 17h a Can Vies, 

Taller d’economia domestica, (com consumir menys i riure millor). Dimarts21 d’abril ales 19:30haCan Vies. 
Jornada sobre l’ús del català Dijous 23 d’abril a Can Vies. 

Kafcta solidària amb els detinguts de València. Divendres 24 d’abril a les 19h a l’HAMSA, 
Jornada d’anàlisi sobre l’atur i la precarietat Dissabte 25 d’abril de 16 a 20h a l’HAMSA, (amb la pre 
senlació dc textos sobre la lluita dels aturats francesos (hi haurà dossiers a disposició de la gent). 

Taller de Medicina Natural. Dimarts 28 d’abril a les 19:30h a Can Vies. 


/ANffVgrm/À'tl IDE C.-AW Wg§ 9 de maig de 1998 
c/Jocs florals 42. Durant tot el dia hi haurà activitats per celebrar-ho! 


MANIFESTACIÓ 
ANTIC APITALISTA 

Divendres 1 de maig a les 20h a Canaletes. 













